2018

Készítette:

Iróczy Márk

szovftverfejlesztő

BUDAPESTI KOMPLEX SZC WEISS

MANFRÉD SZAKGIMNÁZIUMA,

SZAKKÖZÉPISKOLÁJA ÉS

KOLLÉGIUMA

Témavezető:

Kovács László

Budapest

EKSZERESZEK.HU

TARTALOMJEGYZÉK

* 1. BEVEZETÉS
  2. 1.1. Köszönetnyilvánítás
  3. 1 .2. Témaválasztás indoklása
  4. 1.3. Elméleti és gyakorlati jelentőség
  5. Fejlesztői dokumentáció
  + 2.1. Fejlesztői környezet
  + 2.2. Adatszerkezet, típusok, változok
  + 2.2.1. A weblapon használt adatszerkezetek
  + 2.2.2. Az adatbázis különböző táblái és azok mezői..........................................
  + 2.2.2.1. A user tábla
  + 2.2.2.2. A login tábla
  + 2.2.2.3. A profilképek tábla
  + 2.2.2.4. A poszt tábla
  + 2.2.2.5. A posztképek tábla......................................................................
  + 2.2.2.6. A komment tábla
  + 2.2.2.7. A kepek tábla
  + 2.2.3. A weblapon használt változók
  + 2.2.4. Egyedi algoritmusok az oldalon
  + 2.2.4.1. A regisztráció algoritmusa
  + 2.2.4.2. A beléptetés algoritmusa
  + 2.2.4.3. A profil szerkesztésének algoritmusa
  + 2.2.4.4. A profilkép feltöltésének algoritmusa
  + 2.2.4.5. Egy poszt létrehozásának algoritmusa
  + 2.2.4.6. A kommentek létrehozásának algoritmusa
  + 2.2.4.7. A kiíratás algoritmusa
  + 2.2.4.8. A moderálás algoritmusa
  + 2.2.4.9. A menü, profil csúsztatásának algoritmusa
  + 2.2.5. Tesztdokumentáció
  + 2.2.5.1. Hibaüzenetek az oldalon
  + 2.2.6. Fejlesztési lehetőségek
  1. Felhasználói dokumentáció
  + 3.1. A webes felület célja
  + 3.2. Hardware és software igény
  + 3.3. Telepítés és indítás
  + 3.4. Lehetőségek ismertetése a weboldalon
  + 3.4.1. Regisztráció, bejelentkezés
  + 3.4.2. A profil felület
  + 3 .4.3. A menü felület
  + 3.4.4. A tartalom felület
  + 3.4.4.1. A főoldalon előkerülő dolgok
  + 3.4.4.2. Egy poszt létrehozása
  + 3.4.4.3. Saját posztok
  + 3.4.4.4. A Galéria
  + 3.4.4.5. Az adminisztrátor felület elérése
  + 3.4.5. Az adminisztrátor felület
  + 3.4.5.1. Az adminisztrátor felület menüje
  + 3.4.5.2. Az adminisztrátor oldal tartalom felülete
  + 3.5. A weboldal dizájnja, felületek elhelyezkedése
  + 3.5.1. A fejléc elhelyezkedése
  + 3.5.2. A menü elhelyezkedése
  + 3.5.3. A tartalom
  + 3.5.4. A profil elhelyezkedése
  + 3.6. A program készítőjének elérhetősége
  1. Összefoglalás
  + 4.1. Szakdolgozat célja
  + 4.2. Megvalósítás és megállapítások
  + 4.3. Célkitűzések, amik nem sikerültek teljességgel
  1. Irodalomjegyzék

Bevezetés

1. BEVEZETÉS

1.1. Köszönetnyilvánítás

Ezúton szeretném megköszönni Kiss Mazák Csilla tanárnőnek, Kovács László tanár  
úrnak valamint Vonyigás István tanár úrnak, akik nélkül ez a szakdolgozat nem  
jöhetett volna létre.

1 .2. Témaválasztás indoklása

Tulajdonképpen azért választottam ezt a témát, mert a webfejlesztés közelebb áll  
hozzám, mint maga a komplex programozás és ezen kívül rendelkezem egy  
aranyműves okj-s végzettséggel így adta magát, hogy milyen témájú legyen maga a  
weboldal. A felület lehetőséget kínál a szakmában dolgozók számára, hogy  
kommunikálni tudjanak szakmabeli emberekkel. Magát az oldalt a facebook ihlette  
annyi különbséggel, hogy míg a facebook egy mindenki számára elérhető közösségi  
oldal, ezt az oldalt csak az ékszerész szakmával kapcsolatban állók számára  
terveztem.

1.3. Elméleti és gyakorlati jelentőség

Az elméletben ennek az oldalnak az elkészítése talán annyi jelentőséggel bírhat,  
hogy web programozáson belül tudhatjuk, miként lehet regisztrációs felületet  
készíteni, beléptetni embereket, tehát miként működik a be loggolás és az ezt  
követő SESSION, vagyis munkamenet. A képfeltöltés folyamata is világosabbá válhat  
számunkra, miként lehet olyan programot készíteni, amivel átméretezett vagy  
vágott képet tölthetnek fel a felhasználók. A különböző fórumok működésébe is  
beleláthatunk, hiszen az egyes posztok alatt megjelenő kommentek, ha külön a kép  
nélkül nézzük őket, tehát csak a kommenteket és a kiírást vesszük figyelembe,  
fórumként is működhetnek. A webes oldalak admin felületének felépítésébe is  
beleláthatunk, persze alap szinten, valamint az oldal hátterében álló adatbázis  
felépítésébe is.

Fejlesztői dokumentáció

2. Fejlesztői dokumentáció

2.1. Fejlesztői környezet

Mivel egy weboldal fejlesztését választottam ezért az ehhez szükséges alap  
eszközöket használtam. A felhasznált eszközök pedig a következők: jegyzettömb  
magához a kódoláshoz, **AppServ 8.6.0** a lokális környezet kialakításához.

Az **AppServ 8.6.0** tartalmazza:

• az Apache Web Server 2.4.25 - ös verzióját, ami a php futtatásához

elengedhetetlen,

• a PHP Script Language 5.6.30 & 7.1.1 verzióit, amik a javascript

működéséért felelnek,

• a MySql Database 5.7.17 - es verzióját, ami az oldalak hátterében lévő

adatbázist szolgáltatja,

• phpMyAdmin Database Manager 4.6.6-ot, ami az adatbázis létrehozásához

és kezeléséhez szükséges.

2.2. Adatszerkezet, típusok, változok

2.2.1. A weblapon használt adatszerkezetek

Mint minden olyan weboldalon ahol regisztrációt várunk el felhasználóinktól  
használunk integer-t és a string típusú adatokat, ez alól az ekszereszek.nhely.hu sem  
kivétel. A következő oldalon látható az adatbázis ábrája, ami a weboldal  
adattárolásáért felel benne a következő adattípusokkal integer, varchar, text, date  
illetve datetime. Maga az adatbázis egy heterogén összefüggő adatszerkezet, amely  
táblákból és azon belül mezőkből, vagyis különböző rekordokból áll. Az ide bekerülő  
két típus közül a string az adatbázison belül varchar illetve text típusban mentődik.

Fejlesztői dokumentáció

2.2.2. Az adatbázis különböző táblái és azok mezői..........................................

Az oldalon beérkező adatok tárolására az ekszereszek adatbázis nyújt lehetőséget.  
Az adatok külön feldolgozó programokon jutnak el ide.

2.2.2.1. A user tábla

Elsősorban a felhasználók alap adatainak a tárolására szolgál.  
Első mezője az **uid** szám(integer) típusú és önmagától  
generálódik valahányszor egy új felhasználó regisztrál az  
oldalon. Maga ez a mező azért fontos, mert a későbbiek  
folyamán nagy szerepe lesz a felhasználók beléptetésében az  
oldalon valamint ez lesz a felhasználó azonosítója is és  
egyben ez különbözteti meg a rekordokat egymástól. A tábla  
második mezője az **unev** a felhasználók neveinek tárolására  
szolgál rövid szöveg típusban(varchar), amennyiben a  
felhasználó szeretné, hogy posztjainál látszódjék a neve  
akkor elengedhetetlen a kitöltése az oldalon keresztül.  
Harmadik mező a **szulido** a felhasználók születési idejének tárolására dátum(date)  
típusban. Az **ujelszo** mező foglalja magába a felhasználók jelszavait, a beléptetéshez  
szintén szükséges mező rövid szöveges típusban. Az **ustatusz** a felhasználók  
státuszát tárolja rövid szöveges típusban, adatai az adminisztrátorok és felhasználók  
megkülönböztetésére szolgál az oldalon valamint az adminisztrátorok ennek

Fejlesztői dokumentáció

segítségével képesek belépni az adminisztrátor felületre. Az **uemail** mező az e-mail  
címeket tartalmazza és az oldalon való belépéshez nélkülözhetetlen. **Ufoglalk** mező  
a felhasználók foglalkozásának tárolására. Az oldalt használók lakhelyeinek  
tárolására az **ulakhely** nevezetű mező szolgál. Az **ubeumtatk** - ban a felhasználók  
leírhatják bemutatkozó szövegeiket, ami majd a profil felületeken lesz látható,  
ennek típusa határozatlan hosszúságú szöveg(text) és végül a regisztráció idejének  
eltárolására szolgáló mező a **regido** , ebben a mezőben lévő adatok önmaguktól  
kreálódnak a mySql segítségével a regisztrálás idejének függvényében.  
Az előbbiekben megemlített mezők közül az unev, szulido, ufoglalk, ulakhely, és az  
ubemutatk mezők kitöltése a felhasználók számára nem kötelező az oldalon így az  
adatbázisban sem feltétlenül lesznek kitöltve minden esetben.

2.2.2.2. A login tábla

A belépések idejét, a belépők azonosítóját valamint a  
belépések számát jött létre eltárolni. Mezői közül az első a  
**logid** ami a belépések azonosítójaként szolgál de belőle meg  
lehet tudni a belépések számát is. A következő az **uid**  
amelynek itt a feladata nem különbözik a fentebb említettől  
csak annyival bővül hogy általa kapcsolat jön létre a **user** és a login táblák  
között(idegen kulcs) és végül az **udio** nevezetű mező ami a belépések idejét  
tartalmazza.

2.2.2.3. A profilképek tábla

Mint a nevéből is kitalálható a profilhoz tartózó képek  
nevét és elérési útvonalát tartalmazza státusszal és a kép  
feltöltésének idejével együtt. A pid mező feladata a  
rekordok megkülönböztetése egymástól. Az **uid** mező  
idegen kulcsként funkcionál. A **kepnev** mezőben  
megtalálható a feltöltött profilkép neve és formátuma. A  
**statusz** mező foglalja magába a kép státuszát, aminek a feladata, hogy a legutoljára  
feltöltött kép legyen kitéve, azaz legyen aktív. A **pido** a kép feltöltésének ideje óra  
perc másodperc pontossággal.

Fejlesztői dokumentáció

2.2.2.4. A poszt tábla

Ahogyan azt a neve is sugallja a weboldalon létrejövő  
posztok adatainak egy részét foglalja magába. Az **uid** nevű  
mezőn keresztül kapcsolódik a **user** táblához. Tartalmazza  
a rekordok megkülönböztetéséhez szükséges **poid** mezőt  
ezeken kívül még tartalmaz **statusz** nevű mezőt is ami  
magába foglalja hogy a poszt nem e lett moderálva  
valamilyen oknál fogva, valamint a poszt létrehozásának  
idejét is eltárolja a **poido** mezőben. Végső soron található még benne egy **kiiras**  
nevezetű mező is, amely a poszt létrehozójának a kiírását hívatott tárolni, ami a  
weboldalon a posztnál meg is jelenik.

2.2.2.5. A posztképek tábla......................................................................

A posztképek tábla kialakításban és működésben hasonló  
a profilképek táblához. A különbség az hogy míg a  
profilképek tábla a **user** táblához kapcsolódik addig ez a  
tábla a poszt táblához és persze a tartalma is különböző  
hiszen ennek a táblának a feladata a posztokhoz tartozó  
képek nevének és státuszának valamint feltöltési  
idejének eltárolása. A **kepnev** mező a posztokhoz tartozó képek nevét tartalmazza  
formátummal együtt. A **statusz** mező lehetőséget biztosít a kép moderálására  
adminisztrátor felületen keresztül amennyiben a kép nem odaillő.

2.2.2.6. A komment tábla

A komment tábla feladata a posztokhoz tartozó  
kommentek eltárolása. A **koid** mező különbözteti meg a  
rekordokat. A **kommen** mező a kommenteket tárolja el. A  
**kdatum** maga a komment keletkezésének ideje. A **poid** és  
az **uid** idegen kulcsok, amelyeknek segítségével  
azonosíthatjuk a kommentelőt illetve a posztot amihez írt.  
A státusz mező feladata megegyezik a posztképek státusz  
mezőjének feladatával.

Fejlesztői dokumentáció

2.2.2.7. A kepek tábla

A képek tábla az oldalon működő galériának az adatbázis  
táblája és egyben a posztok képeit tartalmazza más  
formában, hogy miért van erre a táblára külön szükség az a  
későbbiek folyamán derül ki. Az **uid** és a **poid** itt is idegen  
kulcsként funkcionálnak. A **kepnev** a módosított posztképek  
neveit tartalmazza. A **kido** a képek keletkezésének ideét  
tárolja. A **statusz** mező feladata itt is megegyezik a komment  
tábla, posztképek és poszt tábla **statusz** mezőinek a feladatával.

2.2.3. A weblapon használt változók

Az weblapon használt **$\_SESSION[uid]** változó az oldalra való belépéstől az oldalról  
való kijelentkezésig él. Minden egyes regisztrációnál generálódik az adatbázisban a  
**user** táblán belül egy **uid** mezőben letárolt érték ami a felhasználó azonosítója lesz.  
A **$\_SESSION[uid]** értékét a bejelentkezésnél az előbb említett mezőből kapja, tehát  
meg fog egyezni **uid** mezőben letárolt értékkel.  
Az oldalon továbbá $\_GET[] illetve $\_POST[] változókat is használunk. **A $\_GET[]  
változókat az oldal paraméterezésére, míg a $\_POST[] változókat a feldolgozó  
programokhoz való adatok eljuttatására használjuk fel.** A feldolgozó programok  
ezeket az adatokat küldik tovább az adatbázisba illetve amennyiben feltölteni kívánt  
képről van szó a képeknek létrehozott mappába.

2.2.4. Egyedi algoritmusok az oldalon

A következő algoritmusok a program elkészítésének sorrendjében lettek leírva itt a  
szakdolgozatban.

2.2.4.1. A regisztráció algoritmusa

Célja, hogy a felhasználónak legyen lehetősége regisztrálni, majd ezt felhasználva a  
beléptetés algoritmusával be tudjon lépni és ténykedni az oldalon.

Lépései sorrendben:  
• A felhasználó által kötelezően kitöltendő mezők (e-mail cím, jelszó)  
ellenőrzése nem maradt-e üres, ha igen hibaüzenet küldése.

Fejlesztői dokumentáció

• A beírt e-mail cím leellenőrzése valóban e-mail cím-e.

• A jelszó hosszának ellenőrzése strlen függvénnyel megvan-e a 6 karakter

hosszúság, amennyiben nincs a „Minimum 6 karakter” szöveg színének

kicserélése pirosra javascript utasítással.

• A használni kívánt e-mail cím leellenőrzése egy eldöntés tétellel nincs-e már

használatban az oldalon amennyiben már használt hibaüzenet küldése.

• Abban az esetben, ha kitöltötte a két regisztrációs mezőt valamint az e-mail

cím még nincs használatban, akkor jelszó titkosítása md5() függvénnyel, majd

adatbázisba való feltöltés és visszaigazoló e-mail küldése. (Sikeres

regisztráció)

2.2.4.2. A beléptetés algoritmusa

Az algoritmus célja, hogy a felhasználó biztonságosan be tudjon lépni az oldalra a  
regisztrációt követően és ezt követően a saját nevében tudjon ténykedni az  
weboldalon.

Lépései:  
• A fent említett $\_POST[]-os változókból a $\_POST[uemail] összehasonlítása az  
adatbázisban, ehhez a fiókhoz tartozó uemail mezővel. (Felhasználó e-mail-  
jének ellenőrzése)  
• Majd a $\_POST[ujelszo] md5() függvénnyel való átalakítása után  
összehasonlítás ujelszo mező tartalmával. (A felhasználó jelszavának  
ellenőrzése)  
• Eltérés vagy üresen hagyott mező esetén hibaüzenet küldése.  
• Amennyiben az ellenőrzés sikeres felhasználó beléptetése.  
• A felhasználó belépési idejének és azonosítójának eltárolása.  
• Mindezt követően főoldalra ugrás beléptetett módban.

2.2.4.3. A profil szerkesztésének algoritmusa

Célja mivel az alap regisztrációnál nem várunk el e-mail és jelszónál több pont  
kitöltését, hogy a felhasználó tudja elsősorban kitölteni majd amennyiben a  
későbbiekben szükséges módosítani az adatlapjának adatait.

Fejlesztői dokumentáció

Lépései:  
• Felhasználó azonosítása az adatbázison belül $\_SESSION[uid] változó  
segítségével.  
• Felhasználó módosított adatainak feltöltése a $\_POST[]-os változókból.  
• Ugrás a főoldalra.

2.2.4.4. A profilkép feltöltésének algoritmusa

Az algoritmus célja hogy a felhasználónak lehetőséget biztosítson profilkép  
feltöltésére.

Az algoritmus lépései:  
• A kép feltöltése move\_uploaded\_file() függvénnyel.  
• A felhasználó által feltöltött kép megvizsgálása ( imagesx() és imagesy() )  
megfelel-e az oldalon feltüntetett kritériumoknak.  
• Ha nem felel meg a kritériumoknak feltöltött kép törlése (unlink()),  
hibaüzenet küldése.  
• Különben a feltöltött kép kicsinyítése.  
• Random betű vagy szám generálása $random[rand(0,strlen($random))], ahol a  
$random a karaterkészlet.  
• Kép nevéhez egy random szám vagy betű hozzáadása hozzáfűzéssel a képek  
közti azonos név elkerülése végett.  
• Ha a felhasználónak eddig még nem volt profilképe feltöltve, akkor a  
kicsinyített kép feltöltése majd a feltöltés helyének (./pics/képnév)  
adatbázisba való felvétele.  
• Különben amennyiben már volt előző kép státuszának inaktívvá tétele és ezzel  
egyben az új kicsinyített kép feltöltése majd a feltöltés helyének adatbázisba  
való felvétele aktív státusszal. Ebben az esetben a régi kép nem törlődik.

2.2.4.5. Egy poszt létrehozásának algoritmusa

Cél: Lehetőség biztosítása az oldalon poszt létrehozásához képfeltöltéssel, kiirással  
és kommentelési lehetőséggel.

Fejlesztői dokumentáció

Lépések:  
• A felhasználó által a poszt fejlécébe szánt kiírás ($\_POST[kiiras]) eltárolása  
adatbázisban.  
• Ha a felhasználó kíván képet is feltölteni a képfeltöltés algoritmusa  
megegyezik a fentebb említett profilkép feltöltésének algoritmusával, annyi  
különbséggel hogy más lesz a képméret és nincs benne inaktívvá tétel mivel  
csak egy képet lehet feltölteni egy poszthoz.  
• Valamint létrehoz egy kisméretű képet a galériához is az lpics mappában.

2.2.4.6. A kommentek létrehozásának algoritmusa

Célja, hogy a felhasználóknak lehetőséget biztosítson egymás posztjai alá való  
vélemény írására.

Lépései:  
• Amint a felhasználó a poszt alatt a megosztás gomb segítségével elküldi a  
kommentjét ($\_POST[kommen]) a komment eltárolódik adatbázisban.  
• A weboldal tartalom felülete újratöltődik.  
• A komment láthatóvá válik.

2.2.4.7. A kiíratás algoritmusa

Célja, hogy hogy a felhasználók által feltöltött posztok, kommentek, képek  
láthatóak is legyenek.

• Adatbázisból az adatok lekérdezése mysqli\_query() egy változóba.

• Az összes adat kiíratása a while()ciklus és a mysqli\_fetch\_array

kombinációjával while( $adat = mysqli\_fetch\_array( $adatok )).

• A kiíratni kívánt adatok státuszának ellenőrzése.

o Ha inaktív a státusz akkor figyelmeztető üzenet kiírása.

o Különben az adatok kiírása Html tag-eksegítségével, az átláthatóság

érdekében.

• A posztok kiíratásának esetében a képek egy külön mysql lekérdezéssel a

while() cikluson belül válnak láthatóvá, valamint a kommentek egy külön

Fejlesztői dokumentáció

while() ciklussal és lekérdezéssel még az előző while() cikluson belül

íratódnak ki.

2.2.4.8. A moderálás algoritmusa

Célja, az oldalra nem illő tartalmak szűrése adminisztrátor felületen keresztül.

A moderálás lépései:  
• Az oldalon lévő tartalmak rövid ki listázása két táblában.  
• Amennyiben moderálunk valamit az adott dolog paraméterének elküldése.  
• A paraméterrel elküldött dolog inaktívvá tétele adatbázisban.

2.2.4.9. A menü, profil csúsztatásának algoritmusa

Célja, hogy mikor az oldalon lefelé illetve felfelé gördítünk az egérrel a menü és a  
profil a gördítés irányával megegyezően csússzon. Ez a funkció megkönnyíti a  
felhasználóknak a menüben és a profilban lévő lehetőségek használatát, hiszen  
nem kell az oldalon ide-oda görgetni, ha éppen mást szeretnének csinálni.

Lépései:  
• Menü, profil pozíciójának lekérdezése  
• Ha mozgási területen van, használja a fix pozíció beállítást  
• Különben alaphelyzet

Fejlesztői dokumentáció

2.2.5. Tesztdokumentáció

Az oldal le lett tesztelve három fajta böngészővel:  
• Firefox  
• Google Chrome  
• Internet Explorer

Számottevő különbség nem volt tapasztalható. Az Internet Explorer kicsit  
részletesebben jeleníti meg az oldalt.  
Az oldal felhasználók által való tesztelésében két ember segítségét kértem, egy az  
informatikai dolgokhoz kevésbé értőt és egy rendszergazda ismerősömet.

A rendszergazda ismerősömtől kapott visszajelzés alapján előkerült pár hiba, amit  
javítottam is.  
Az előkerült hibák:  
• Regisztráció után hiányzott a felugró sikeres regisztrációs kis ablak, amit egy  
javascript-es alert(’sikeres regisztráció’) utasítással tudtam orvosolni.  
• Amíg a felhasználónak nem volt profilképe, semmilyen kép nem jelent meg a  
profilkép helyén, ezt a dolgot egy if(), else elágazással úgy tudtam  
orvosolni,hogy ha nincs az illetőnek profilképe, akkor egy alap képet  
állítottam be, különben a saját képe került ki. Mivel alap beállításu  
profilképnek nem találtam méretben pontossan odaillőt, ezért a befoglaló div  
nagyságát kénytelen voltam átállítani css-en bellül ebben az esetben.  
• Amennyiben a porfilkép és posztnál használt kép megegyezik véletlen  
előfordulhat, hogy a két kép neve megegyezik így átfomázódhatott a profilkép  
is posztolásnál. Az erre a problémára való megoldás egy újabb random szám  
illetve betű hozzáfűzése volt a feltöltött kép nevéhez, így csökkentve az  
egyezés lehetőségét.  
• A poszt és a kommentek beíró mezőinél a textarea széthúzható volt, amitől  
széteshetett az oldal, ezért ezt a tag-et css-en belül korlátoztam méretben.  
• A saját posztokból, illetve a galériából elért posztoknál, ha kommentel a  
felhasználó, akkor a főoldalra ugrott az oldal ezt a javascript  
parent.location.href = ’./’ utasítást megváltoztatva parent.location.href = ’  
parent.location.href’ utasításra tudtam javítani.

Fejlesztői dokumentáció

• Amennyiben poszthoz nem töltünk fel képet akkor is megjelenik a kép helye,

ezt a hibát úgy tudtam orvosolni, hogy csak akkor rakatok ki a képnek helyet,

ha a képfájl neve több mint egy karakter.

A kissé kevésbé hozzáértő ismerősömnél lévő tesztelés során felmerült hibák:  
• Poszt létrehozásánál, ha megegyezett a kiírás két posztnál az oldal nem  
tudta melyik képet kell hozzá kitennie galériában, a problémát úgy sikerült  
megoldani, hogy mikor a kép feltöltésénél a hozzá való poszt id-t kérdezem  
le, ki kellett bővíteni a lekérdezést.  
• A kommenteléshez szükséges felület kicsit nehezen vehető észre, ennek a  
megoldására a placeholder-t alkalmaztam a textarea tag-en bellül.  
• A regisztrációnál a jquery-s datepicker funkció ki lett véve mivel nem a  
magyar dátumozást használja és nem a jó dátumoktól indul, helyette  
placeholder-t használtam ’? :’ operátorral.

2.2.5.1. Hibaüzenetek az oldalon

Bejelentkezésnél, ha rossz jelszót vagy e-mail címet adunk meg a következő  
hibaüzenetet kapjuk, az ok gombra kattintással próbálkozhatunk ismét.

Regisztrációnál, amennyiben 6 karakternél rövidebb jelszót adunk meg a jelszó beíró

mezője melletti szöveg a „Minimum 6 karakter!” pirosra vált „Minimum 6

karakter!” , ha a jelszavunk és a jelszó megerősítése nem egyezik, akkor a

következő hibaüzenetet kapjuk, szintén az ok gombra való kattintással  
újrakezdhetjük.

Fejlesztői dokumentáció

Poszt létrehozásánál a következő hibaüzeneteket kaphatjuk:

• amennyiben nem megfelelő formátumú képet próbálunk meg feltölteni.

• ha a kép túlzottan kicsi

2.2.6. Fejlesztési lehetőségek

A programozásban egy programot szinte a végtelenségig lehet bővíteni, itt  
felsorolok egy pár fejlesztési lehetőséget a szakdolgozatommal kapcsolatban:

• az oldalra felkerülő képek vízjelezése,

• regisztrációval kapcsolatban ahhoz, hogy csak azok a szakemberek tudjanak

regisztrálni, akiknek az oldal eredetileg készült okj-s bizonyítvánnyal való

regisztráció a bizonyítványról feltöltött kép formájában,

• a felhasználók meg tudják nézni egymásnak profilját,

• egy mértékegység átváltó alkalmazással való kibővítése,

• reklámfelületek ahol korlátozva csak ékszerészeknek szóló reklámok

jelenhetnek meg,

• privát beszélgetési lehetőség kialakítása chat ablakban,

• egy külön felület az oldal tulajdonosának, ahol adminisztrátor jogot tud adni

a beosztottjainak,

• főoldalon lapozásnál tovább gomb beépítése,

• regisztráción belül születésnap megadásánál egy jól beállított datepicker

beépítés

Felhasználói dokumentáció

3. Felhasználói dokumentáció

3.1. A webes felület célja

A weboldal célja, hogy egy olyan webes felületet biztosítson, az ékszerész  
szakmában dolgozók számára ahol tudnak:  
• posztokat létrehozni,  
• A posztoláson belül:  
o a szakmabéli dolgokat meg tudják tárgyalni,  
o képet tudnak megosztani munkáikról,  
o véleményezhetik egymás munkáját,  
o különböző trükköket praktikákat oszthatnak meg egymással.

3.2. Hardware és software igény

Mivel ez egy webes felület ezért igényel egy eszközt, amivel lehet internetezni, ez  
lehet lap-top vagy asztali számítógép. Továbbá szükséges egy szerver, amire a  
weboldal kerül, ezen felül szükséges internet hozzáférés, valamint a következő  
böngészők egyike: Google Chrome, Firefox, Internet Explorer.

3.3. Telepítés és indítás

Mivel a szoftver webes alapú ezért külön telepítési eljárás csak abban az esetben  
szükséges, ha még nem rendelkezünk böngészővel. Szükséges még az oldal  
betöltéséhez internet hozzáférés is, amennyiben rendelkezünk ezzel a két dologgal  
már csak a megfelelő címet kell beírnunk:

[**http://www.ekszereszek.nhely.hu/**](http://www.ekszereszek.nhely.hu/)

Felhasználói-dokumentáció

3.4. Lehetőségek ismertetése a weboldalon

Az oldalon bejelentkezés nélkül használható dolgok:  
• a főoldalon lévő posztok végigtekintése  
• galéria megtekintése  
• galériából való ugrás egy posztra a galériában lévő képre kattintással

Az oldalon csak bejelentkezéssel elérhető funkciók:  
• poszt létrehozása  
• komment készítése  
• adminisztrátor felület elérése, ha az illető jogosult rá  
• profil szerkesztése  
• saját posztok elérése

3.4.1. Regisztráció, bejelentkezés

A regisztráció az oldalon való bejelentkezéshez  
és ez által az oldal funkcióinak használatához  
szükséges elengedhetetlen lépés. A funkció  
elérése a Bejelentkezési felületen keresztül  
történik, amely a weboldal jobb oldalán  
található, a Regisztráció gombon használatával.  
Erre kattintva a következő felületet kapjuk az  
oldal közepére tekintve.

Mivel az eddigi ismereteim szerint az emberek jó része nem szeret a regisztrációval  
bajlódni vagy a kötelező regisztrációt meglátva elhagyja az oldalt, ezért egy  
egyszerűbb regisztrációt várunk csak el.  
Az egyszerű regisztráció érdekében csak a legszükségesebb dolgokat kérjük  
felhasználóinktól. Egy e-mail címet, egy jelszót, illetve annak megerősítését,  
valamint hogy a jelszó 6 karakter hosszúságú meglegyen. Amennyiben a jelszó nincs

Felhasználói-dokumentáció

meg 6 karakter, akkor a ’Minimum 6 karakter!’ szöveg piros színűvé válik, ezzel is  
figyelmeztetve minket a jelszó rövidségére. Amikor beírtuk e-mail címünket és  
megadtuk jelszavunkat a Regisztráció gombra kattintva a következő üzenetet kapjuk  
kis ablakban.  
Az OK gombra kattintva  
kész is a regisztráció. A  
Bejelentkezés felületre  
visszatérve beírhatjuk e-  
mail-ünket, jelszavunkat  
majd a Belép gombra  
kattintva jelentkezhetünk be a weboldalra.

3.4.2. A profil felület

A bejelentkezés után kapjuk ezt a  
felületet a Bejelentkezési felület  
helyén. Felül a profilképünket  
találjuk. A középső részen az alap  
adatokat, amiket természetesen a  
gombbal tudunk  
módosítani. Mindezek alatt  
találhatjuk a Profilkép módosítása  
lehetőséget. A profilképünk csak jpeg  
formátumú lehet ennek az az oka hogy  
az kisebb méretű és ezáltal kevesebb  
tárhelyet foglal mint az egyébb  
formátumok viszont megtartja a kép  
minőségét.  
A gomb segítségével  
képeink közül a nekünk megfelelőt  
majd gomb segítségével  
tölthetjük fel, ennek hatására profilképünk megjelenik a neki szánt helyen. Végül a

gombbal jelentkezhetünk ki az oldalról.

Felhasználói-dokumentáció

3 .4.3. A menü felület

A menü használatával befolyásolhatjuk  
az oldal középső részének tartalmát. A  
főoldal menüpont kiválasztásával az  
oldalon középen található tartalmi  
részben az összes poszt megjelenik, így  
végignézhetjük őket vagy akár  
kommentet is írhatunk alattuk, de ezt  
a későbbiekben jobban láthatjuk. A  
poszt létrehozása menüpontra  
kattintva láthatunk a középső felületen  
egy olyan részt, ahol megalkothatunk  
egy posztot. A Saját posztok pontot  
választva láthatjuk az eddig elkészített  
posztjainkat és a hozzájuk tartozó kommenteket. Végül a Galéria menüpont, amivel

behozhatjuk az összes poszthoz tartozó képet kicsiben.

3.4.4. A tartalom felület

3.4.4.1. A főoldalon előkerülő dolgok

A menü által változtatható felület. Amennyiben hagyjuk az alapbeállításon, ami a  
főoldal menüpont vagy  
éppen mást néztünk a  
tartalmi felületben és  
rákattintunk, az összes  
poszt listázódik ki  
nekünk. A következő  
képen láthatjuk egy poszt  
felépítését.  
A poszt legtetején  
láthatjuk a posztoló  
nevét vagy e-mail címét  
attól függően, hogy az  
illető megadta-e a nevét  
a profil szerkesztése  
felületben, valamint  
láthatjuk az illető kiírását. A középső rész a képe helye, amennyiben a posztunkhoz

Felhasználói-dokumentáció

nem töltünk fel képet, akkor ebben a részben az nem jelenik meg és használhatjuk  
kisebb fórum felületként.  
Az alsó részben láthatjuk a poszthoz tartozó kommenteket, valamint a  
kommentteléshez tartozó beíró mezőt. Ahhoz, hogy kommenteljünk csupán annyit  
kell tennünk, hogy a beíró mezőbe írunk majd a megosztás gombra kattintunk. A  
kommentelés saját posztunkhoz is lehetséges. A tartalmi felületben a posztok között  
találkozhatunk olyannal is, ami valami oknál fogva törölve lett.

Törölt posztok abban az esetben jönnek létre, ha a felhasználó valami oda nem illőt  
tett ki. A moderált kommentek esetében viszont a poszt maga megmarad csak a  
kommentelő hozzászólása tűnik el, ebben az esetben a következő üzenetet látjuk.

Az üzenetben látható az is hogy a komment mikor lett törölve. Továbbá a főoldal  
alján található számozás segítségével tudunk lapozni, így a régebbi posztokat is  
megtekinthetjük.

Felhasználói-dokumentáció

3.4.4.2. Egy poszt létrehozása

Egy poszt létrehozása a tartalmi felületben. Akkor kapjuk ezt a lehetőséget, ha a  
menüben a poszt létrehozását választjuk.  
A felső ablakban  
írhatunk szöveget a  
posztunkhoz. A  
poszthoz szöveg írása  
kötelező. Az alsó  
ablakban tölthetünk  
fel képet. Képünk  
tallózását a Fájl  
kiválasztása gombbal  
tudjuk megvalósítani.  
A kép nagysága  
szükséges, hogy elérje a 300x300-as képarányt és ’.jpeg’ formátumúnak kell lennie,  
különben nem kerül ki a poszton belül. Ebben az esetben csak a kiírás és a  
kommentek látszanak majd. A poszt feltöltését a Megosztás gomb segítségével  
tudjuk befejezni.

3.4.4.3. Saját posztok

A saját posztok menüpontot választva láthatjuk az eddig elkészült posztjainkat és a  
hozzájuk tartozó kommenteket úgy, mint a főoldal tartalmi felületén, azzal a  
különbséggel, hogy itt csak sajátjainkat látjuk. Mi magunk is írhatunk kommentet  
posztjainkhoz, ami ezen a felületen is lehetséges.

3.4.4.4. A Galéria

A galéria menüpontot  
választva láthatjuk az  
oldalon feltöltött posztokhoz  
tartozó összes képet kis  
méretben, amely posztoknál  
lett feltöltve kép. A  
galériában az egyes képekre  
kattintva megnézhetjük a hozzá tartozó posztot.

Felhasználói-dokumentáció

3.4.4.5. Az adminisztrátor felület elérése

A profil felületen a Profil  
szerkesztése gomb mellett  
található egy Adminfelület  
gomb. Az Adminfelület  
gombot csak abban az  
esetben látjuk, ha van hozzá  
jogosultságunk. A gomb  
segítségével érthetjük el az  
adminisztrátor felületet.

3.4.5. Az adminisztrátor felület

Az adminisztrátor felület két nagyobb egységből áll. Az egyik egység a menü a másik  
egység a tartalom, melyeket a későbbiekben fogunk részletesen taglalni, valamint  
az oldal tartalmának befolyásolására szolgál. Célja hogy az adminisztrátorok ki  
tudják szűrni az oldalra nem illő tartalmakat és moderálni tudják azokat.

3.4.5.1. Az adminisztrátor felület menüje

Maga a menü elég egyszerű kialakítású, áll  
egy felhasználók menüpontból, ami a  
felhasználókat illetve a felhasználók  
adatait fogja megmutatni a tartalomban,  
valamint áll a Posztok menüpontból, ami  
az összes posztot fogja nekünk  
megmutatni, illetve a Vissza a főoldalra  
pontból, amivel visszajuthatunk az eredeti  
oldalra.

3.4.5.2. Az adminisztrátor oldal tartalom felülete

Az itt megjelenő dolgokat a menün keresztül tudjuk befolyásolni. A menüben a  
felhasználók fülre kattintva a következő adatokat fogjuk látni a táblázat első három  
oszlopában.

Felhasználói-dokumentáció

Az első oszlopban látható a felhasználók e-mail címe, a másodikban a felhasználók  
neve, a harmadikban a felhasználók születési dátuma. Amennyiben a név oszlopban  
üres mezőt találunk, az azt jelenti, hogy a felhasználó még nem töltötte ki a profilja  
szerkesztésében a név mezőt. A táblázat további két oszlopa számunkra szintén  
érdekes információt tárol.  
Itt jelenik meg a felhasználók  
regisztrációjának pontos  
idejét az első oszlopban,  
valamint a második  
oszlopban láthatjuk az utolsó  
belépésük pontos idejét.

A menüben a posztok fülre kattintva láthatunk két táblázatot egymás alatt, a  
tartalom felületen belül. Az első táblázata következőképpen jelenik meg.

Itt találhatók a posztok adatai. A táblázat első oszlopában láthatjuk a különböző  
posztok számát linkként, ez arra szolgál, hogy a poszthoz tartozó kommenteket,  
illetve azok adatait a második táblázatban láthassuk. A második oszlopban a  
posztokhoz tartozó kiírás található. A harmadik oszlopban látható poszt  
keletkezésének ideje. A negyedik oszlop az egyes posztok képeit tartalmazza,  
rákattintva láthatjuk külön ablakban a képet, így az adminisztrátor el tudja dönteni,  
hogy a kép, amit a felhasználó feltöltött a poszthoz, valóban az oldal szabályainak  
megfelel-e. A kép a következőképpen jelenik meg.

Felhasználói-dokumentáció

A táblázat ötödik oszlopában X-eket láthatunk, ezek arra szolgálnak, hogy rájuk  
kattintva a posztot moderálttá tegyük, illetve M jelzést is találhatunk, ebben az  
esetben a posztot már valaki moderálta.

A második táblázat a következőképpen épül fel.

Az első oszlopban a kommentelő nevét találjuk, a másodikban a kommentként írt  
szöveget. A táblázat harmadik illetve negyedik oszlopát a következő képen láthatjuk.  
A harmadik oszlop  
tartalmazza a komment  
létrehozásának idejét. A negyedik oszlop szerepe hasonló az előző tábla ötödik  
oszlopának (moderálás) szerepéhez, mindössze annyi a különbség hogy itt a  
kommentet lehet moderálni.

3.5. A weboldal dizájnja, felületek elhelyezkedése

Bár a korábbiakban néhány felület elhelyezkedését említettük, itt most  
részletesebben bemutatjuk. A következő részben narancssárga bekeretezéssel  
láthatjuk az egyes felületeket.

Felhasználói-dokumentáció

3.5.1. A fejléc elhelyezkedése

A fejléc felület az oldal tetején található „Minden, ami ékszer” felirattal és  
aranyszínű képpel.

3.5.2. A menü elhelyezkedése

Az weboldal bal részén található felület, aminek háttere egy drágakő.

Felhasználói-dokumentáció

3.5.3. A tartalom

A középső felület a tartalom, fehér háttérrel, amely a posztokhoz feltölthető képek  
miatt fehér színű.

3.5.4. A profil elhelyezkedése

A profil a jobb oldalon helyezkedik el, fehér háttérrel, a feltölthető profilkép miatt.

Az oldal háttere zöld mivel a menü és a fejléc hátterétől ez üt el a legkevésbé.

Felhasználói-dokumentáció

3.6. A program készítőjének elérhetősége

Remélhetőleg a program használója sok örömét leli benne és hasznos szakmai  
kapcsolatokat fog tudni építeni ennek köszönhetően. Ugyanakkor a program bővítése  
és a színvonal emelése érdekében minden építő jellegű kritikának örül a szerző.

Amennyiben e-mail címen szeretné elérni a program készítőjét, az  
markiroczy@gmail.com e-mail címen tudja felvenni vele a kapcsolatot.

Mobiltelefonos elérhetőség 06- 20 - 978 - 38 - 53 - as telefonszámon.

Felhasználói-dokumentáció

4. Összefoglalás

4.1. Szakdolgozat célja

A szakdolgozat célja egy olyan webes felület létrehozása, ahol lehet posztokat  
létrehozni, ezekhez képet feltölteni, kommentelni, és mindezt kulturált formában  
tartani.

4.2. Megvalósítás és megállapítások

Adatbázis megtervezése és létrehozása, majd ezt követően felületek elkészítése  
HTML-ben minimális CSS beállításokkal, ez akkor érdemes, ha az ember látni  
szeretné előre mi és hol legyen az oldalon, ha szükséges ilyenkor még könnyebben  
tud rajta változtatni. Az első adatfeltöltéses felületek (

Az űrlap teteje

-ok) elkészítése, ami  
a beléptetés, majd ezt követően a regisztráció és az ehhez szükséges feldolgozó  
programok. ***Az adatfeltöltéses felületeken belül érdemes lehet inkább a  
regisztrációval kezdeni, hogy az embernek teszteléskor ne azzal kelljen  
kezdeni, hogy hozzon létre adatbázison belül magának egy teszteléshez  
szükséges profilt.*** A regisztrációt és a beléptetést követően a regisztráció  
módosítására használt és annak feldolgozó programja került elkészítésre,  
erre azért volt szükség mivel a regisztrációban nem várunk el sok adatot. ***Amikor  
egy weboldalban regisztrációt várunk felhasználóinktól, érdemes azt eleinte  
rövidre venni, mert az emberek nagy része nem kedveli a kötelező regisztrációt.***  
Végül a profillal kapcsolatos utolsó dolog a profilkép feltöltésének feldolgozója és  
annak -ja készült el.  
Következett a tartalmi rész feldolgozóinak elkészítése, majd a tartalmak kiírásához  
szükséges program, mindezt követően a saját posztok kiírásához szükséges program  
és a galéria. Az utolsó tartalmi részben megjelenő program a posztnéző volt, amit a  
galériából lehet elérni.  
A legutoljára elkészült nagy rész az adminisztrátor felület, benne az összes  
felhasználó adatainak és posztjainak kiírásához szükséges programokkal, valamint a  
moderáláshoz elengedhetetlen programokkal. ***Amikor adminisztrátor felületet  
készítünk érdemes törekedni az egyszerű használhatóságra, mint itt például a  
posztok és a hozzájuk tartozó kommentek esetében, hiszen egy poszt számára***

Összefoglalás

***kattintva behozhatjuk a hozzá tartozó kommenteket is egy azon felületen és  
egy időben.***

4.3. Célkitűzések, amik nem sikerültek teljességgel

• A weboldalon való regisztráció sikeres lett, ámbár a visszaigazoló e-mail-t nem

igazán küldi el, ezt a jövőben javítani tervezem.

• Az oldalt igyekeztem reszponzívvá tenni, sajnos ez maradéktalanul nem

sikerült, ennek az az oka, hogy a menü és a profil csúsztatásának programja

nem tette lehetővé.

Irodalomjegyzék

5. Irodalomjegyzék

A szakdolgozathoz használt források:  
• [http://www.facebook.com](http://www.facebook.com/) az ötletek és elrendezés,  
• [http://www.w3schools.com](http://www.w3schools.com/) html tartalmak és css segítség  
• php.net/manual/en/index.php  
• PHP és MySQL az alapoktól ***Kozmajer Viktor***

**Kiadó: BBS-INFO KÖNYVK. ÉS INFORM. KFT.**

Az űrlap alja